open-index/open-wikipedia-markdown huggingface dataset:
יחסי אסוואטיני–ישראל

**יחסי אסוואטיני–ישראל** הם היחסים הדו-צדדיים הרשמיים, הפוליטיים, השיתופיים והמדיניים שבין **[[ישראל|מדינת ישראל]]** לבין **ממלכת [[אסוואטיני]]**.

## היסטוריה
שתי המדינות כוננו יחסים דיפלומטיים בשנת 1968. 

כתוצאה ממלחמת יום הכיפורים ומשבר הנפט העולמי, מרבית מדינות אפריקה ניתקו את יחסיהן הדיפלומטיים עם ישראל בעיקר על סמך סיוע כספי ממדינות ערב ומתן נפט זול אשר הובטח. מבין המדינות היחידות שלא ניתקו את יחסיהן עם ישראל הייתה אסוואטיני (סווזילנד), שהותירה את יחסיה הדיפלומטיים המלאים עם ישראל.

עד לשנת 1996 החזיקה ישראל בשגרירות במבבנה, אשר נסגרה עקב סיבות תקציביות. כיום, ישראל מיוצגת באסוואטיני באמצעות שגרירותה בפרטוריה, שבדרום אפריקה.

בשנת 2017 נפגשו בירושלים ראש ממשלת ישראל בנימין נתניהו ומקבילו הסוואזי, ראש הממשלה ברנבאס סיבוססו דלמיני מלווה בשר החקלאות שלו, מוזס וילקאטי. נתניהו הביע את הערכתו לכבודו למסוואטי השלישי ולהערצה המתמשכת שלו לישראל.
## ראו גם
* יחסי דרום אפריקה–ישראל

## קישורים חיצוניים

## הערות שוליים

*
אסוואטיני
Home to Mama

**Home to Mama** (בעברית: **בית לאמא**) הוא שיר שבוצע על ידי הזמר-יוצר הקנדי ג'סטין ביבר, והזמר האוסטרלי קודי סימפסון, אשר מוצגים כ-"JB X CS" (ראשי התיבות של שמותיהם).

השיר הופיע במהדורה היפנית של אלבום האולפן הרביעי של ביבר, ''Purpose''.

## רקע
במהלך הקיץ של 2014, צייץ סימפסון שהיה באולפן יחד עם ביבר, וקבע כי הם כתבו "רצועת גיטרה יפהפייה".

## מיקומי שיא

## נתוני מכירות

## קישורים חיצוניים

* הקלטת השיר Home to Mama באתר יוטיוב

## הערות שוליים

קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי ג'סטין ביבר
קטגוריה:סינגלים בהוצאת איילנד רקורדס
יום בשורה

[250px|ממוזער|שמאל|"הרעב בשומרון" ([גוסטב דורה, 1866)]]
"**יום בְּשׂוֹרָה**" הוא שיר עברי מאת רחל המשוררת, שנכתב ב-1927 ונכלל בספר שיריה הראשון, "ספיח", שראה אור באותה שנה. השיר מתייחס לסיפור ב על אודות ארבעה מצורעים שבישרו לעיר שומרון על סיומו המפתיע של המצור של צבא ארם דמשק על העיר, שגרם לרעב כבד.

בשירהּ מצהירה המשוררת כי תסרב לשמוע בשורת גאולה אם זו לא תגיע מאיש טהור; כלומר רק מי שמעשיו טהורים ראוי לגאול את העם, לא "מצורע" – מי שמנודה מהחברה עקב מעשיו.

## פירוש השיר
ככל הנראה, רחל התייחסה בשירה למחלוקת ביישוב כנגד התנועה הרוויזיוניסטית של זאב ז'בוטינסקי. הרוויזיוניסטים נחשבו למוקצים ביישוב, שזיהה בהם סממנים פשיסטיים, ולפיכך היו "מצורעים". בדיעבד אומצה פרשנות זו על ידי עיתון "הארץ", שהדפיס את השיר לאחר מותה כמאמר מערכת בגיליון של 23 ביולי 1946, למחרת פיצוץ מלון המלך דוד על ידי תנועות המרי ובתוכם האצ"ל.

אורי הייטנר ואחרים הציעו לקרוא את השיר קריאה שונה, אירונית, ולפיה המצורעת היא רחל בעצמה, שחלתה והודרה עקב כך מקבוצת כנרת. השיר, לפי קריאה זו, מציג באופן ביקורתי את הקוראים הטהרנים אשר אינם מוכנים לקבל את בשורתה של המשוררת בשל היותה "מצורעת" ומבודדת (או את בשורתם של דוברים משולי החברה בכלל).

## תשובתו של חיים גורי
המשורר חיים גורי העיד על עצמו כי התמודד עם השיר כל ימיו. הטרידה אותו הגישה הטהרנית שלפיה עדיף לא להיגאל כלל מאשר שאת הגאולה יביאו "טמאים". דן מירון כתב כי גורי "מאשים את המשוררת רחל על שבשירה 'יום בשורה' סירבה לקבל את הבשורה מפי ארבעת מצורעי שומרון, שנותרו מחוץ לעיר בעת המצור הנורא, והיו הראשונים שהבחינו בהיעלמות הניסית של הצבא הצר. המשוררת התייחסה אליהם לא כאל בני אדם נגועים, אך בעלי שמות פרטיים, אלא כאל 'אליגוריה', שבאמצעותה דחתה – כנאמנת בית 'דבר' – את הגאולה הציונית כפי שניסחוה ז'בוטינסקי ותלמידיו, כאילו היום הם מצורעים."

גורי התייחס לשיר בהרחבה במסגרת מאמר מ-1977 וכן במסגרת מחזור השירים "שאריות אריג", שהופיע בספרו "מחברות אלול" (הקיבוץ המאוחד, 1985), שם כתב: "והעיר שומרון סגורה ומסוגרת / ורעב גדול מאין כמוהו / רחל, רצוי היה שגם אותי תוסיפי, חמישי / לאלה שבישרוה. / פחות דפוק, אך לא טהור מהם בְּטַעֲרִיפֶה!" – כלומר גם ידיו של גורי, לוחם הפלמ"ח ולפיכך מבשר הגאולה הציונית ותקומת מדינת ישראל שאיננו מ"מחנה המצורעים" כביכול, אינן נקיות ואינן טהורות בהרבה.

## תרגום
השיר תורגם לאנגלית על ידי מרי סירקין (התפרסם בשבועון *[[Jewish Frontier]]*, 1935).

ליידיש תורגם מספר פעמים: על ידי אברהם ליֶסין (בכתב העת "די צוקונפט", 1927);
על ידי ידידה הקרוב של המשוררת, זלמן שזר (רובשוב) (בקובץ שיריה המתורגמים "רחל'ס לידער", 1932);
ועל ידי שמואל זארומב (באנתולוגיית שירי ארץ-ישראל שבעריכת משה בסוק "דאָס בוך פֿון דער ניַי-ארץ-ישראלדיקער פּאָעזיע", 1936).

## קישורים חיצוניים
* רחל המשוררת, יום בשורה, מתוך ספרה "ספיח", 1927
* 
* 
* 
* אורי הייטנר, מלכים ב ז: בשורת גאולה מפי מצורע
* 
* את והב בסופה, יום בשורה, שיר תגובה לרחל
* יום בשורה: לפרשת מצורע, באתר עין פרת - המדרשה באלון
* גתית הולצמן, "בשורת גאולה ותורת המצורע: מחלת הצרעת בראי המקרא, המדרש והספרות העברית החדשה", עלי-שיח, 47 (תשס"ב), עמ' 167–170

## הערות שוליים

קטגוריה:שירי 1927
קטגוריה:שירים בעברית
קטגוריה:שירים שנכתבו על ידי רחל המשוררת
קטגוריה:שירים המבוססים על התנ"ך
קטגוריה:ציונות בתרבות
קטגוריה:צרעת
גביע הפדרציה 1969

**[[גביע הפדרציה]] 1969** הייתה התחרות השביעית לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון הטניס של אתונה. התחרות הייתה פתוחה לכל נבחרת שתרשם. 

התחרות החלה ב-19 במאי בהשתתפות 20 נבחרות והסתיימה ב-25 במאי 1969.

המנצחת של התחרות הייתה ארצות הברית שניצחה במשחק הגמר את אוסטרליה וזכתה בגביע בפעם הרביעית.

לא הוענקו פרסים כספיים.

## מהלך התחרות

### משחק הגמר

## קישורים חיצוניים
* נתוני משחק הגמר

קטגוריה:תחרויות טניס ב-1969
קטגוריה:אתונה: תחרויות ספורט
קטגוריה:גביע הפדרציה
מזכיר המדינה הראשון

**מזכיר המדינה הראשון** (באנגלית: **First Secretary of State**) הוא תואר כבוד המשומש לעיתים תכופות בממשלת בריטניה. התואר מוענק למי שהוא בעל ותק רב מכל יתר מזכירי המדינה. כאשר התפקיד סגן ראש ממשלת בריטניה אינו מאויש, משרה זו היא השנייה דה פקטו במעמדה בממשלה.

לעיתים יש תקופות ארוכות שבהן התפקיד אינו מאויש, כשהארוכה שבהן היא 25 שנים בין השנים 1970 ו-1995.

## אחריות
לתפקיד אחריות המשתנה לאורך זמן. כיום האחריות היא:
* לספק תמיכה לראש ממשלת בריטניה בניהול ממשלת בריטניה.
* לפעול כנציגו של ראש הממשלה, בדגש על ייצוגו במהלך השאלות לראש הממשלה.
* ייעוץ לראש הממשלה בנושאי פיתוח ויישום מדיניות הממשלה.
* ייפוי כוח על השלכות פרישת הממלכה המאוחדת מהאיחוד האירופי.
* פיקוח על עניינים חוקתיים ושמירה על שלמות האחדות בממלכה המאוחדת.
* פיקוח על כל מדיניות משרד הקבינט.

## המזכירים הראשונים לדורותיהם

## הערות שוליים

קטגוריה:ממשלת בריטניה
יחסי גרנדה–צרפת

**יחסי גרנדה–צרפת** הם היחסים הדיפלומטיים הרשמיים שבין **[[גרנדה (מדינה)|גרנדה]]** לבין **[[צרפת|הרפובליקה הצרפתית]]**.

## ביקורים מדרג גבוה
### מגרנדה לצרפת
* 15 באפריל 2011 - ביקור של שר האוצר הגרנדי במשרד החוץ הצרפתי ובפריז בכלל.
* 15 במאי 2015 - ביקור של סגן ראש הממשלה הגרנדי בגוואדלופ בחניכת אנדרטת זיכרון.
* 30 בנובמבר 2015 - ביקור של ראש ממשלת גרנדה במסגרת ועידת האקלים בפריז.

## הסכמים
רוב ההסכמים הדו-צדדיים בין שתי המדינות נחתמו בעניין החוב שגרנדה צריכה להחזיר לצרפת.

הסכם בילטרלי ראשון בנוגע לחוב נחתם ב-29 במרץ 2007. הסכם על החזרי החובות שנתקבלו עד שנת 2009 במסגרת הפרויקטים השונים בגרנדה הממומנים על ידי הסוכנות הצרפתית לפיתוח (AFD) לפני אמצע 2004, נחתם ב-23 באפריל 2010.

## ייצוג
* צרפת אינה מיוצגת בגרנדה בדרג השגרירות אלא באמצעות השגרירות שהיא מחזיקה בקסטריז. צרפת מיוצגת בגרנדה בדרג הקונסולרי באמצעות קונסוליה בסנט ג'ורג'ס.
* גרנדה אינה מיוצגת בצרפת כלל, לא בדרג הקונסולרי ולא בדרג השגרירות.

## קישורים חיצוניים
* France and Grenada, משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
לאשה שאוודאתואשווילי

**לָאשָׁה שַׁאווְדָאתוּאַשְׁווִילִי** (בגאורגית: **ლაშა შავდათუაშვილი**; נולד ב-31 בינואר 1992) הוא ג'ודוקא גאורגי המתחרה בקטגוריית המשקל עד 73 ק"ג. שאוודאתואשווילי הוא אלוף אולימפי מלונדון 2012, סגן האלוף האולימפי מטוקיו 2020 וזוכה מדליית ארד מריו 2016.

## ביוגרפיה
באפריל 2012, זכה במדליה המשמעותית הראשונה שלו כאשר זכה במדליית ארד באליפות אירופה בקטגוריית עד 66 ק"ג כאשר ניצח את דויד לארוס הצרפתי. ב-29 ביולי 2012, הוא זכה במדליית זהב באולימפיאדת לונדון 2012 לאחר שניצח בגמר את ניקלוס אונגווארי ההונגרי והפך בגיל 20 לאלוף אולימפי. באליפות אירופה 2013, זכה לאשה במדליית הזהב לאחר שניצח יריב מרוסיה בגמר.

בשנת 2014 עבר שאוודאתואשווילי לקטגוריית המשקל עד 73 ק"ג וזכה באותה שנה בשתי מדליות כסף בגראנד פרי טביליסי וגראנד פרי בודפשט. בשנת 2015 הוא זכה בגראנד פרי זאגרב ובשתי מדליות ארד בגראנד פרי טביליסי וגראנד סלאם אבו דאבי. בשנת 2016 זכה בגראנד פרי אלמטי ובשתי מדליות ארד בגראנד פרי דיסלדורף וגראנד פרי טביליסי. באליפות אירופה באותה שנה שנערכה בקאזאן זכה במדליית הכסף. ב-8 באוגוסט זכה שאוודאתואשווילי במדליית ארד באולימפיאדת ריו 2016 לאחר שניצח את שגיא מוקי הישראלי באיפון בקרב על המדליה.

בפברואר 2017 זכה שאוודאתואשווילי במדליית כסף בגראנד פרי דיסלדורף. ב-16 בדצמבר, הוא זכה במדליית כסף בטורניר המאסטרס היוקרתי שנערך בסנט פטרבורג לאחר שניצח את דירק ואן טיכלט הבלגי בשמינית הגמר, את גנבאטרין אודבייר ממונגוליה ברבע הגמר ואת גיוסג'ון בובוייב האוזבקי בחצי הגמר, בגמר הפסיד לאלוף העולם המכהן, סואיצ'י האשימוטו היפני. באליפות אירופה 2020, הוא זכה במדליית הכסף לאחר ניצחון בחצי הגמר על פאביו באזילה האיטלקי והפסד בגמר לוויקטור סטרפו הרומני.

באליפות העולם 2021 שנערכה בבודפשט זכה שאוודאתואשווילי לראשונה בתואר העולמי. את ארבעת קרבותיו הראשונים הוא ניצח באיפון ואת שלב חצי הגמר נגד בילאל סילוגלו הטורקי ניצח בווזארי. בגמר התמודד מול טומי מסיאס השוודי ולאחר תום ארבע הדקות ללא ניקוד ושני עונשים לחובתו של השוודי, נכנס הקרב לזמן ניקוד זהב במהלכו ספג יריבו את העונש השלישי שקבע את ניצחונו של שאוודאתואשווילי.

באולימפיאדת טוקיו 2020 זכה שאוודאתואשווילי במדליה האולימפית השלישית שלו, מדליית כסף בקטגוריית המשקל עד 73 ק"ג. הוא החל את דרכו בסיבוב השני בו ניצח בווזארי את גיום שיין הצרפתי. בשמינית הגמר הוא ניצח שוב בווזארי את אדן אלקסנדר חוסיין מג'יבוטי וברבע הגמר ניצח באיפון את ארת'ור מרגלידון הקנדי בתוך זמן ניקוד זהב. בחצי הגמר ניצח בזכות עונשים את אן צ'אנג-רים הדרום-קוריאני לאחר יותר משמונה וחצי דקות של קרב. בגמר התמודד מול שוהיי אונו היפני ולאחר ארבע דקות ללא ניקוד, הקרב נכנס לזמן ניקוד זהב במהלכו הוטל על צידו והפסיד בווזארי.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ג'ודוקא גאורגים
קטגוריה:אלופים אולימפיים: ג'ודו
קטגוריה:אלופים אולימפיים מגאורגיה
קטגוריה:אלופי אירופה בג'ודו
קטגוריה:ג'ודוקא באולימפיאדת לונדון (2012)
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:גאורגים שנולדו ב-1992
Live My Life

**Live My Life** (בעברית: **לחיות את חיי**) הוא שיר שבוצע על ידי הלהקה האמריקאית פאר איסט מובמנט מתוך אלבום האולפן הרביעי שלהם, Dirty Bass. השיר שוחרר ב-25 בפברואר 2012 בתור הסינגל המוביל של האלבום. בשיר משתתף זמר הפופ הקנדי ג'סטין ביבר. השיר הופק על ידי רד וואן ודה-פריז.

הרמיקס הרשמי של השיר, בשם "**(Live My Life (Party Rock Remix**", כולל את הזמר Redfoo מתוך הצמד LMFAO. הרצועה פורסמה ב-6 במרץ 2016 להורדה דיגיטלית. כמו כן, היא נכללה כרצועה האחרונה של המהדורה הסטנדרטית של Dirty Bass.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירים שהופקו על ידי רדוואן
קטגוריה:שירים שהוקלטו באולפני ההקלטות של הנסון
קטגוריה:סינגלים בהוצאת אינטרסקופ רקורדס
Deja Vu (שיר של פוסט מאלון)

**Deja Vu** (בעברית: **דז'ה וו**) הוא שיר שבוצע על ידי הראפר האמריקאי פוסט מאלון, יחד עם הזמר-יוצר הקנדי ג'סטין ביבר. השיר יצא לאור ב-8 בספטמבר 2016 כסינגל הרביעי מתוך אלבום הבכורה של מאלון, *[[Stoney]]*, על ידי חברת התקליטים רפאבליק רקורדס, והופק על ידי פרנק דוקס ווינילץ.

## מיקומי שיא

## נתוני מכירות

## קישורים חיצוניים

* השיר Deja Vu באתר YouTube

## הערות שוליים

קטגוריה:שירי פוסט מאלון
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירים שנכתבו על ידי לואי בל
קטגוריה:שירים שנכתבו על ידי פרנק דוקס
קטגוריה:שירים שהופקו על ידי פרנק דוקס
קטגוריה:שירי פלטינה בארצות הברית
קטגוריה:סינגלים בהוצאת ריפבליק רקורדס
שלמה חזן

הרב **שלמה חזן** (?–כ"ו אלול ה'תרמ"ו 26 בספטמבר 1886) היה אב בית דין ביפו ובירושלים ורבה הספרדי של צפת. פעל רבות לפיתוח היישוב היהודי ביפו, ולהעלאת יהודי מרוקו לארץ ישראל.

## ביוגרפיה
נולד במרקש שבמרוקו לזוהרה בת הרב שלמה אסבאג ולרב אלעזר חזן, שכיהן כרב בעיר.

בשנת 1863 (ה'תרכ"ג) הפליג לאלכסנדריה שבמצרים במסע שארך שלושה חודשים, ומשם הפליג ליפו והתיישב בה.

נישא לעיסא בת ימין עקוקה, ולאחר שנפטרה ביפו בשנת 1866 (ה'תרכ"ו), נישא לפרחה בת הרב יעקב שמול, שהיה ראש החברה קדישא של הקהילה היהודית ביפו.

כיהן כאב בית הדין ביפו וכמנהיג העדה המערבית בעיר עד לשנת 1872 (ה'תרל"ב), ובאותה שנה מונה על ידי הרב יהודה אלקלעי לשמש כחבר הוועד ליישוב ארץ ישראל ביפו. במסגרת תפקידו, פעל רבות לפיתוח היישוב היהודי ביפו ולהעלאת יהודי מרוקו לארץ ישראל.

לאחר מספר שנים ביפו, עבר להתגורר בירושלים, שם מונה לשמש כאב בית דין. בשנת 1880 (ה'תר"ם) החל לכהן בצפת כאב בית דין של העדה הספרדית, כראש ישיבה וכראש הרבנים.

לשם הדפסת ספריו התפטר ממשרתו בצפת, ותכנן לנסוע לקושטא שבטורקיה דרך ביירות שבלבנון אולם בדרכו, לקה בשבץ ונפטר לאחר מספר ימים בצידון בכ"ו באלול ה'תרמ"ו, 26 בספטמבר 1886, ונקבר בבית הקברות המקומי.

## חיבוריו
*'''שלחן הזהב** - חלק א’, נא אמון תרס"ג, חלק ב' בכתב יד
*[http://hebrewbooks.org/37838 **שלחן הטהור]** - דרושים
* **שלחן מלכים** חלק א' - יאיר נתיב דרך עץ החיים לר' [[חיים ויטאל]], יצא מכתב יד על ידי מכון אהבת שלום, ירושלים תשפ"א.
***שלחן מלכים''' חלק ב' - יאיר נתיב דרך עץ החיים לר' חיים ויטאל, יצא מכתב יד על ידי מכון אהבת שלום, ירושלים תשפ"ב.

## קישורים חיצוניים
* 
* ידיעה על פטירתו, בעיתון החבצלת, 17 בספטמבר 1885, באתר עיתונות יהודית היסטורית
* 
## הערות שוליים

קטגוריה:רבנים מרוקאים
קטגוריה:מרקש: רבנים
קטגוריה:צפת: רבנים
קטגוריה:צפת: רבנים ראשיים
קטגוריה:ירושלים: רבנים
קטגוריה:יפו: רבנים
קטגוריה:מחברי ספרי דרוש
קטגוריה:אנשי עליות קדומות לארץ ישראל
קטגוריה:אבות בתי דין
פאביו באזילה

**פאביו באזילה** (באיטלקית: **Fabio Basile**; נולד ב-7 באוקטובר 1994) הוא ג'ודוקא איטלקי אשר מתחרה בקטגוריית המשקל עד 73 ק"ג, אלוף אולימפי מריו דה ז'ניירו 2016, שם התחרה בקטגוריית המשקל עד 66 ק״ג.

## קריירה
במרץ 2016, באזילה זכה במדליה הראשונה שלו בתחרות מהסבב העולמי כאשר זכה במדליית כסף בגראנד פרי טביליסי. כחודש לאחר מכן הוא התחרה באליפות אירופה שנערכה בקאזאן וזכה במדליית הארד בקטגוריית המשקל עד 66 ק"ג. הוא הגיע עד שלב רבע הגמר בו הפסיד לקולין אואטס הבריטי ונשר לקרבות בית הניחומים שם ניצח את סרג'יו אולייניק ועלה לקרב על מדליית הארד. בקרב על המדליה הוא התמודד מול דזימיטרי שרשן הבלארוסי וניצח בזכות עונשים.

באולימפיאדת ריו 2016, באזילה התחרה בקטגוריית המשקל עד 66 ק"ג וזכה במדליית הזהב. הזהב בו זכה היה ה-200 של איטליה במשחקים האולימפיים המודרניים. באזילה התחיל בסיבוב השני בו ניצח באיפון את סבסטיאן זיידל הגרמני 2 דקות ו-10 שניות מפתיחת הקרב בעזרת תרגיל סודה-צוריקומי-גושי. בשמינית הגמר הוא ניצח באיפון ניג'אט שיחאליזדה האזרי לאחר תרגיל אוקורי-ארי-ג'ימה וברבע הגמר ניצח שוב באיפון את דבאדורג'ין טומורקולג המונגולי לאחר תרגיל דה-אשי-בראי. בחצי הגמר הוא ניצח בזכות עונשים את מסאשי אבינומה היפני ובגמר באזילה גבר באיפון על המדורג ראשון בעולם, אן באול הדרום-קוריאני דקה ו-24 שניות מפתיחת הקרב בעזרת תרגיל סיאו-אוטושי מוצלח.

לאחר ריו 2016 באזילה התפרסם באיטליה והשתתף בין היתר בתוכניות ריאליטי. בשנת 2017 הוא השתתף בגרסה האיטלקית של "רוקדים עם כוכבים" בה סיים במקום השני ובשנת 2018 השתתף בתוכנית האח הגדול VIP והודח לאחר 46 ימים בתוכנית.

באזילה עבר להתחרות בקטגוריית המשקל עד 73 ק"ג אחרי ריו 2016. במרץ 2018 הוא זכה במדליה הראשונה שלו בקטגוריית משקל זו כאשר זכה במדליית ארד בגראנד סלאם יקטרינבורג. בפברואר 2019 הוא זכה במדליית ארד בגראנד סלאם פריז היוקרתי לאחר שניצח באיפון את אקיל דג'קובה מקוסובו בקרב על המדליה.

באולימפיאדת טוקיו 2020, באזילה הודח בקרב הראשון כאשר הפסיד בווזארי לאן צ'אנג-רים הדרום-קוריאני.

## פרסים
מקור:

***[[ג'ודו במשחקים האולימפיים|המשחקים האולימפיים]]**:
:ריו דה ז'ניירו 2016: מדליית זהב בקטגוריית המשקל עד 66 ק"ג
***[[אליפות אירופה בג'ודו|אליפות אירופה]]**:
:קאזאן 2016: מדליית ארד בקטגוריית המשקל עד 66 ק"ג
***תחרויות מהסבב העולמי (מאסטרס, גראנד סלאם, גראנד פרי)**:
:גראנד פרי טביליסי 2016: מדליית כסף
:גראנד סלאם יקטרינבורג 2018: מדליית ארד
:גראנד פרי זאגרב 2018: מדליית כסף
:גראנד סלאם פריז 2019: מדליית ארד
:גראנד סלאם יקטרינבורג 2019: מדליית כסף
:גראנד פרי תל אביב 2020: מדליית זהב
:גראנד סלאם אנטליה 2021: מדליית זהב

## קישורים חיצוניים

*  

## הערות שוליים

קטגוריה:ג'ודוקא איטלקים
קטגוריה:אלופים אולימפיים מאיטליה
קטגוריה:אלופים אולימפיים: ג'ודו
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:איטלקים שנולדו ב-1994
מאוזוליאום גאורגי דימיטרוב

**מאוזוליאום גאורגי דימיטרוב** (בולגרית: Мавзолей на Георги Димитров) היה מאוזוליאום שניצב בעיר סופיה בירת בולגריה משנת 1949 ועד 1999. המבנה הוקם בכיכר הנסיך אלכסנדר מבטנברג בעיר כאתר למשכן גופתו החנוטה של דימיטרוב, המנהיג הקומוניסטי הראשון של בולגריה. המבנה נהרס על ידי ממשלת בולגריה בשנת 1999.
## היסטוריה
המאוזוליאום, שהיה בנוי משיש לבן, הוקם לאחר מותו של דימיטרוב בברית המועצות, לשם יצא לקבל טיפול רפואי. הוא תוכנן על ידי האדריכל גאורגי אורצ'רוב (Георги Овчаров) והוקם בהשראת מבנה המאוזוליאום של לנין במוסקבה והקמתו ארכה שישה ימים בלבד, הוא הזמן שארכה חניטת גופתו של דימיטרוב במוסקבה והובלתה משם לסופיה. הוא כלל שני מפלסים, כאשר המפלס העליון, בגובה של כשלושה מטר מעל מפלס הרחוב, כלל מרפסת תצפית לשימוש באירועים ציבוריים. המאוזוליאום נפתח לציבור רק בספטמבר 1950.

גופתו החנוטה של דימיטרוב הוצגה במבנה בתוך תיבת זכוכית בתנאים סביבתיים מבוקרים. באוגוסט 1990, לאחר נפילת הממשל הקומוניסטי בבולגריה, החליטה ממשלת בולגריה בראשותו של אנדריי לוקאנוב על הוצאת גופת דימיטרוב מהמאוזוליאום ושריפתה. האפר נקבר בבית הקברות המרכזי של סופיה. הדבר נעשה גם לאור ההוצאות הגבוהות שהיו כרוכות באחזקת המבנה והגופה החנוטה.

המאוזוליאום נהרס בהחלטת ממשלתו של ראש הממשלה איוואן קוסטוב, לאחר ויכוח ציבורי נוקב. קוסטוב ואישים במפלגתו (ה-UDF) טענו כי המשך קיומו של המאוזוליאום יהיה בלתי ראוי לאחר נפילת הקומוניזם בבולגריה, שכן הוא ביטא את העבר הדכאני של המדינה. גם בתוך ה-UDF היו מתנגדים להצעת ההריסה. נטען כי המבנה תרם לאווירה בסופיה והועלו הצעות להפיכת המבנה למוזיאון או לגלריה לאמנות. סקר דעת קהל אחד מצא ששני שלישים מהציבור התנגדו להריסת המבנה.

המבנה נהרס לבסוף באוגוסט 1999, לאחר שבוע של ניסיונות. שלושת ניסיונות ההריסה הראשונים - שהסתמכו כל אחד על הפעלת מטען חומר נפץ בודד - נכשלו, והמבנה רק נטה על צידו. מבוכה רבה נגרמה לממשלתו של קוסטוב. המבנה נהרס לבסוף ב-21 באוגוסט לאחר הפעלת שרשרת של מטעני חומר נפץ קטנים יותר וציוד מכני כבד.

## קישורים חיצוניים

* כתבה על הריסת המאוזוליאום, באתר חדשות ה-BBC

דימיטרוב
קטגוריה:סופיה: מבנים
קטגוריה:הרפובליקה העממית של בולגריה
קטגוריה:מבנים שנהרסו
ברונקה זלצמן

**ברונקה זלצמן גרינבלט** (12 בנובמבר 1913 – 4 בפברואר 1993) הייתה שחקנית וזמרת ישראלית.

## ביוגרפיה
נולדה לחנה והרצל בפולין. למדה משחק בסטודיה הדרמטית העברית בלודז' בהדרכתה של מרים ברנשטיין-כהן.
עלתה לארץ ישראל ב-1935, והתיישבה בקיבוץ רמת הכובש. אחר כך עזבה את הקיבוץ ועברה לגור בתל אביב. שם הצטרפה לתיאטרון המטאטא ב-1939 והופיעה בו עד סגירתו ב-1954. שרה לראשונה במטאטא את השיר "דני'לה, אכול את הבננהל'ה" (נכתב על בנה הבכור, דניאל). שיר נוסף המזוהה עמה הוא "צריך לצלצל פעמיים", אותו שרה לראשונה מעל בימת תיאטרון "כל הרוחות" בינואר 1939. הופיעה רבות עם הצמד דז'יגאן ושומאכר בהצגות ביידיש.

הופיעה בהצגות:
* "הילד המושחת" ו-"מלך למפדוזה" במטאטא
* "הנסיכה איבון" ו"השפעת קרני גמא על ציפורני החתול" בתיאטרון הקאמרי
* "מחזה חלום", ו"השושנה המקועקעתו בתיאטרון הבימה
* "אני אוקלי אשת לפידות" בדו-רה-מי
* "רצח האחות ג'ורג'", "על בנות וצנחנים" של יוסף לוי בתיאטרון דורות.
* "חדר לשניים" ב""
* "כולם עם כולם" בתיאטרון יובל
* "בנות חווה" בתיאטרון משה הלוי
* "פרח הקקטוס" בתיאטרון זווית
* "פלאף" בחאן הירושלמי
הצגות נוספות בהן השתתפה: "פוטש ופרלמוטר", "אצל גרוסמן יש משבר", "מיסטר קיבוץ", "אשת חיל", "העוצר הגדול", פישקה החיגר, החייל האמיץ שווייק, "או מיי פאפא", "שערורייה בגימנסיה", "קוצים בבוקר", "חמש פגישות", אוליבר טוויסט, "אי המטמון", "כנר על הגג", "גבירתי הנאווה". כמו כן הופיעה בהצגות לילדים: "מוכרת הצברים" (תיאטרון צקלון), "הציפור הכחולה" (תיאטרון תילון), "היידי בת ההרים", "אצבעוני", "כיפה אדומה".

זלצמן שיחקה בסרטים ובתוכניות טלוויזיה: "איי לייק מייק", "הבית ברחוב שלוש", "דודה קלרה", "עיניים גדולות", "שאלה של זהות", "אסירי החופש", "הבן האובד", "הגונב מגנב פטור", "התמהוני", ו"מאש"ה".

ברונקה זלצמן נפטרה בגיל 79. נטמנה בבית העלמין ירקון. הניחה אחריה שני בנים: נפתלי גרינבלט ודניאל גדרון (נקרא על שם הבמאי והמחזאי יצחק משה דניאל, שנפטר ימים ספורים לפני לידתו), במאי ושחקן החי בארצות הברית וכן נכדים ונכדות.

## קישורים חיצוניים

* ברונקה זלצמן, מתוך: שמעון לב-ארי, **מדריך מאה שנה לתיאטרון העברי**, אתר אוניברסיטת תל אביב

קטגוריה:נשות העלייה החמישית
קטגוריה:אנשי העלייה החמישית
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקני תיאטרון המטאטא
קטגוריה:נשים הקבורות בבית הקברות ירקון
קטגוריה:ישראליות שנולדו ב-1913
קטגוריה:ישראלים שנולדו ב-1913
קטגוריה:ישראליות שנפטרו ב-1993
קטגוריה:ישראלים שנפטרו ב-1993
סק"א-נייבה

260px|ממוזער|סמל הקבוצה עד 2023. 
ממוזער|סמל הקבוצה הישן
ממוזער|מסמלי הקבוצה בעבר
**"סק"א-נייבה"** (ברוסית: **Хоккейный клуб «СКА-Нева»**) היא קבוצת הוקי קרח מקצוענית מהעיר סנקט פטרבורג, המהווה לקבוצת בת של סק"א סנקט פטרבורג ומשחקת בליגת העל בהוקי קרח.
## היסטוריה
מועדון ההוקי הוקם בעיר סנקט פטרבורג בשנת 2008 על ידי מועדון סק"א תחת השם "מועדון ההוקי של חיל הים" (ХК ВМФ).

בשנים 2008 - 2010, התמודד בליגת המשנה בהוקי קרח, בשנת 2010, לאחר ביצוע ארגון מחדש, שיחק בליגת VHL. בעונת 2008/09 המועדון לא העפילה לפלייאוף. בעונת 2009/10 הפסיד בסיבוב הראשון של הפלייאוף לקבוצת "אריאדה-אקפארס" מהעיר וולז'סק. בעונה הראשונה של ליגת VHL, 2012/2011, התמודד בסיבוב הראשון של הפלייאוף וגבר על "קריליה סובייטוב", אך הפסיד לדיזל פנזה.

ב-18 ביוני 2012 נחתם הסכם לשיתוף פעולה בין מועדון ההוקי והצוללת "אלכסנדר נייבסקי". הצדדים חתמו על הסכם שיתוף פעולה, לפיו מועדון ההוקי של חיל הים יספק כל תמיכה אפשרית לצוות הצוללת ויארגן למלחים ולצוות פעילויות ספורט בעת שהותם בעיר.

באוקטובר 2012 המועדון עבר לעיר קונדופוגו, שבקרליה. ביולי 2013 שמם שונה למועדון "חיל הים-קרליה". מאוחר יותר הפכו ל"סק"א-קרליה".

במאי 2015, המועדון חזר לסנקט פטרבורג, שמו שונה ל"סק"א-נייבה". הוקמה קבוצת נוער בשם "סק"א-קרליה". לאחר חזרתה לעיר הקבוצה הצליחה בעונת 2015/16 לסיים במקום 7 בעונה הסדירה, מה שאפשר לה להעפיל למשחקי הפלייאוף של גביע בראטינה, אך המועדון הודח בסיבוב הראשון, לאחר הפסד לאיז'סטאל. לפני עונת 2016/17 מונה פיוטר וורוביוב למאמן. בספטמבר 2016 עודכן לוגו חדש ומדים בצבעי כחול וכתום.

בעונת 2017/2018 הקבוצה סיימה במקום השני בעונה הסדירה והעפילה לשלב שמינית גמר פלייאוף הליגה. היא גברה על חימיק ווסקרסנסק, על טורוס נפטקמסק ועל נפטיאניק אלמטייבסק והעפילה לגמר גביע פטרוב.

בעונת 2018/2019 סיימה במקום הראשון כאלופת העונה הסדירה והעפילה לפלייאוף, אך לא הצליחה לממש את יתרון הבייתיות לזכייה בגביע פטרוב והודחה בשלב חצי הגמר על ידי סאריארקה קרגנדה הקזחית.

בעונת 2019/2020 העפילה לשמינית גמר גביע פטרוב. בעונת 2021/2022 העפילה לחצי גמר הפלייאוף, אך הפסידה לרובין טיומן.

## סגל
### הנהלת המועדון
* **נשיא** — גנאדי טימצ'נקו
* **סגן הנשיא** — רומן רוטנברג
* **מנכ"ל** — ואדים פיסקו
* **מנהל **— אנדריי טוצ' יסקי

### צוות האימון הנוכחי
* **מאמן ראשי** — יבגני פופיחין
* **עוזר המאמן** — אלכסיי וורוביוב
* **מאמן שוערים** — פאבל אורלוב

### מאמנים
* יורי ליאונוב (09.06.2008—04.06.2012)
* אנטולי סמיונוב (04.06.2012—24.04.2014)
* מיכאיל קראבץ (24.04.2014—03.07.2014)
* סרגיי גנדלייב (03.07.2014—30.10.2014)
* סרגיי פושקוב (30.10.2014—30.04.2016)
* פיוטר וורוביוב (30.04.2016—17.07.2017)
* יבגני פופיחין (17.07.2017—2018).
* קונסטנטין קרואשיוב (2018—הווה)

## הישגים לפי עונה

;ליגת VHL

## תארים והישגים
;גביע פטרוב:
* סגנות: 2018, 2019

## קישורים חיצוניים
* 

## הערות שוליים

קטגוריה:סק"א סנקט פטרבורג
קטגוריה:רפובליקת קרליה: מועדוני ספורט
טגיר חאיבולאייב

**טגיר קמלודינוביץ' חאיבולאייב** (ברוסית: **Таги́р Камалуди́нович Хайбула́ев**, באווארית: **ТIагьир ХIайбулаев**; נולד ב-24 ביולי 1984 בקיזיליורט, ברית המועצות) הוא ג'ודוקא רוסי ממוצא קווקזי. חאיבולאייב הוא אלוף אולימפי מלונדון 2012.

## ביוגרפיה
באליפות אירופה 2009 שנערכה בטביליסי, זכה חאיבולאייב במדליית זהב לאחר שניצח בגמר את הנק חרול ההולנדי. בשנת 2011 הפך לאלוף העולם לאחר שניצח באיפון את מקסים רקוב מקזחסטן בגמר.

ב-2 באוגוסט 2012, זכה במדליית הזהב באולימפיאדת לונדון 2012 לאחר שגבר על דימיטרי פיטרס הגרמני בחצי הגמר וניצח יריב ממונגוליה בגמר. באוגוסט 2014, השתתף באליפות העולם שנערכה בצ'ליאבינסק שברוסיה וסיים במקום החמישי לאחר שהפסיד ללוקאס קרפאלק הצ'כי בקרב על הארד.

## פרסים
מקור:
***[[ג'ודו במשחקים האולימפיים|המשחקים האולימפיים]]**:
:לונדון 2012: מדליית זהב בקטגוריית המשקל עד 100 ק"ג
***[[אליפות העולם בג'ודו|אליפות העולם]]**:
:פריז 2011: מדליית זהב בקטגוריית המשקל עד 100 ק"ג
***[[אליפות אירופה בג'ודו|אליפות אירופה]]**:
:טביליסי 2009: מדליית זהב בקטגוריית המשקל עד 100 ק"ג
***תחרויות מ[[סבב הג'ודו העולמי של IJF|הסבב העולמי]] (מאסטרס, [[גראנד סלאם (ג'ודו)|גראנד סלאם]], גראנד פרי)**:
:גראנד פרי אבו דאבי 2009: מדליית זהב
:גראנד סלאם מוסקבה 2010: מדליית כסף
:גראנד פרי אבו דאבי 2010: מדליית ארד
:גראנד סלאם טוקיו 2010: מדליית ארד
:טורניר המאסטרס 2011: מדליית כסף
:גראנד פרי אולן בטור 2014: מדליית זהב
:גראנד סלאם אבו דאבי 2015: מדליית זהב
:גראנד פרי צ'ג'ו 2015: מדליית ארד

## קישורים חיצוניים

## הערות שוליים

קטגוריה:רוסים שנולדו ב-1984
קטגוריה:ג'ודוקא רוסים
קטגוריה:אלופים אולימפיים מרוסיה
קטגוריה:אלופים אולימפיים: ג'ודו
קטגוריה:אלופי אירופה בג'ודו
קטגוריה:אלופי עולם בג'ודו
קטגוריה:מעוטרי עיטור הידידות (רוסיה)
קטגוריה:ג'ודוקא באולימפיאדת לונדון (2012)
מרגרטה סופיה, ארכידוכסית אוסטריה

**מרגרטה סופיה, ארכידוכסית אוסטריה** (13 במאי 1870 – 24 באוגוסט 1902), הייתה אחייניתו של פרנץ יוזף, קיסר אוסטריה ואשתו של אלברכט, דוכס וירטמברג.

## ביוגרפיה
מרגרטה סופיה נולדה ב-13 במאי 1870 בטירת ארסטטן, ארסטטן, לקרל לודוויג, ארכידוכס אוסטריה, שהיה אחיו הצעיר של הקיסר פרנץ יוזף, ולמריה אנונציאטה, נסיכת שתי הסיציליות בתם של פרננדו השני, מלך שתי הסיציליות ומריה תרזה, ארכידוכסית אוסטריה.

בשנת 1866 מונתה מרגרטה סופיה לאם המנזר של גבירות האצולה של תרזה במצודת פראג, אליו התקבלו רק נשים שיכלו להוכיח כי כל הסבים והסבתות שלהם 4 דורות אחורה היו בני אצולה.

ב-24 בינואר 1893 התחתנה מרגרטה סופיה עם אלברכט, דוכס וירטמברג, ממנו נולדו לה 7 ילדים.

ב-24 באוגוסט 1902 מתה מרגרטה סופיה בגמונדן, והיא בת 32 שנים בלבד.

## משפחתה
ב-24 בינואר 1893 התחתנה מרגרטה סופיה עם אלברכט, דוכס וירטמברג, ממנו נולדו לה 7 ילדים:
* פיליפ אלברכט, דוכס וירטמברג (1893–1975)
* אלברכט אויגן, דוכס וירטמברג (1895–1954)
* קרל אלכסנדר, דוכס וירטמברג (1896–1964)
* מריה אמליה, דוכסית וירטמברג (1897–1923)
* מריה תרזה, דוכסית וירטמברג (1898–1928)
* מריה אליזבת, דוכסית וירטמברג (1899–1900)
* מרגריטה מריה, דוכסית וירטמברג (1902–1945)

## אילן יוחסין

## קישורים חיצוניים

* 

קטגוריה:בית הבסבורג
קטגוריה:אוסטריות שנולדו ב-1870
קטגוריה:נפטרות ב-1902
אוגו לגראן

**אוגו לגראן** (בצרפתית: **Ugo Legrand**; נולד ב-22 בינואר 1989) הוא ג'ודוקא עבר צרפתי, מדליסט ארד אולימפי מאולימפיאדת לונדון 2012 בקטגוריית המשקל עד 73 ק"ג. לגראן מחזיק גם בשתי מדליות מאליפויות עולם ושלוש מדליות מאליפויות אירופה.

## קריירה
באפריל 2010 זכה לגראן במדליה המשמעותית הראשונה שלו באליפות אירופה שנערכה בווינה, מדליית ארד לאחר שניצח את זאזה קדאלשווילי הגיאורגי. בספטמבר של אותה שנה הוא התחרה באליפות העולם וסיים במקום השביעי. באליפות העולם 2011 שנערכה בפריז, זכה לגראן במדליית ארד לאחר שניצח את רינת איברגימוב מקזחסטן. 

באפריל 2012 זכה במדליית זהב באליפות אירופה לאחר שגבר על וולודימיר סורוקה מאוקראינה. ב-30 ביולי התחרה לגראן באולימפיאדת לונדון וזכה במדליית הארד לאחר שניצח את ואנג גי-צ'ון הקוריאני בקרב על המדליה.

באליפות העולם 2013 הגיע לגראן עד לגמר, שם הפסיד לשוהיי אונו היפני וזכה במדליית הכסף. בשנת 2014, הוא זכה במדליית כסף באליפות אירופה אשר נערכה במונפלייה שבצרפת לאחר שניצח בחצי הגמר את רוק דראקשיץ' הסלובני והפסיד בגמר לדקס אלמונט ההולנדי.

באוקטובר 2015, בגיל 26, הודיע לגראן על פרישה מג'ודו תחרותי.

## פרסים
מקור:
***[[ג'ודו במשחקים האולימפיים|המשחקים האולימפיים]]**:
:לונדון 2012: מדליית ארד בקטגוריית המשקל עד 73 ק"ג
***[[אליפות העולם בג'ודו|אליפות העולם]]**:
:ריו דה ז'ניירו 2013: מדליית כסף בקטגוריית המשקל עד 73 ק"ג
:פריז 2011: מדליית ארד בקטגוריית המשקל עד 73 ק"ג
***תחרויות מהסבב העולמי (מאסטרס, [[גראנד סלאם (ג'ודו)|גראנד סלאם]], גראנד פרי)**:
:גראנד פרי צ'ינגדאו 2010: מדליית זהב
:גראנד סלאם פריז 2011: מדליית ארד
:גראנד פרי אמסטרדם 2011: מדליית ארד
:גראנד פרי דיסלדורף 2012: מדליית ארד
:גראנד פרי סמסון 2013: מדליית ארד
:גראנד פרי מיאמי 2013: מדליית ארד
:גראנד סלאם פריז 2014: מדליית ארד

## קישורים חיצוניים

* 

## הערות שוליים

קטגוריה:ג'ודוקא צרפתים
קטגוריה:ג'ודוקא באולימפיאדת לונדון (2012)
קטגוריה:זוכי מדליית ארד אולימפית מצרפת
קטגוריה:אלופי אירופה בג'ודו
קטגוריה:צרפתים שנולדו ב-1989
Wikitribune

**Wikitribune** היה אתר חדשות ללא מטרת רווח שנוסד על ידי מייסד ויקיפדיה ג'ימי ויילס, אך ללא קשר לוויקיפדיה או לקרן ויקימדיה.

מטרת האתר הייתה להוות כלי לבדיקת עובדות, ולהיות אמצעי נגד פייק ניוז. במסגרת האתר עיתונאים מקצועיים חקרו ודיווחו על ידיעות חדשותיות בעוד שבמקביל קהילת המתנדבים של האתר סייעה כל העת לבצע לכל הידיעות החדשותיות תיקוני הגהה, בדיקת עובדות, הצעות לשינויים, והוסיפה מקורות מהימנים. התוכן באתר התפרסם תחת רישיון Creative Commons מסוג CC-BY.

צוות היועצים של המיזם כלל את גיא קוואסקי אשר היה חבר מועצת קרן ויקימדיה עד דצמבר 2016, וכן את העיתונאי האמריקני ג'ף ג'רוויס והשחקנית הבריטית לילי קול.

באוקטובר 2018 פוטרו כל העיתונאים באתר, ובדצמבר באותה שנה אמר ג'ימי ויילס כי בכוונתו לגייס מחדש עיתונאים למיזם.

## מודל עסקי
Wikitrubune היה אתר למטרת רווח, שמומן באמצעות תרומות; ככל שנתרם יותר, כך האתר יכול היה להעסיק יותר עיתונאים (אם כי כל העיתונאים פוטרו באוקטובר 2018). התורמים התבקשו לתרום 10 ליש"ט או 15 דולר מדי חודש, למען המשך קיום האתר. לאתר לא היו בעלי מניות, מפרסמים או מנויים אשר ייצרו לחצים מסחריים. עם זאת, אלו שתרמו לאתר יכלו להשפיע על הנושאים בהם התמקד האתר.

העיתונאים באתר התחייבו לספק מקורות או תמלילים מלאים והקלטות של הראיונות שהם ערכו. הציבור יכול היה לשנות או לעדכן מאמרים; עם זאת, עדכונים אלו היו טעונים אישור של הצוות או מתנדבים מהימנים.

"זו תהיה הפעם הראשונה בה עיתונאים מקצועיים ואזרחים יעבדו זה לצד זה כשווים לכתיבת סיפורים בזמן שהם קורים, יערכו אותם בזמן שהם מתפתחים ובכל עת יגובו על ידי קהילה שתבדוק ותבקש לבדוק מחדש את כל העובדות", אמר ויילס. ויילס אמר כי הוא מתכוון שהאתר יסייע במאבק בחדשות מזויפות (פייק ניוז) באינטרנט; עוד הוא אמר כי החליט להקים את האתר לאחר ששמע את קליאן קונוויי, היועצת ומנהלת הקמפיין של דונלד טראמפ, משתמשת בביטוי 'עובדות חלופיות' במהלך ריאיון שקיימה בינואר 2017.

## ראו גם
* עיתונאות אזרחית
* מיקור המונים

## קישורים חיצוניים

* 

קטגוריה:אתרי אינטרנט שהושקו ב-2017
קטגוריה:בדיקת עובדות
* 
* 

## הערות שוליים
גביע הפדרציה 1971

**[[גביע הפדרציה]] 1971** הייתה התחרות התשיעית לנבחרות טניס נשים. היא אורגנה על ידי הפדרציה הבין-לאומית לטניס.

התחרות נערכה במגרשי מועדון הטניס המלכותי של פרת'. התחרות הייתה פתוחה לכל נבחרת שתרשם.

התחרות החלה ב-26 בדצמבר בהשתתפות 14 נבחרות והסתיימה ב-29 בדצמבר 1971.

המנצחת של התחרות הייתה אוסטרליה שניצחה במשחק הגמר את נבחרת בריטניה וזכתה בגביע בפעם החמישית.

לא הוענקו פרסים כספיים.

## מהלך התחרות

### משחק הגמר

## קישורים חיצוניים
* נתוני משחק הגמר

קטגוריה:תחרויות טניס ב-1971
קטגוריה:תחרויות טניס באוסטרליה
קטגוריה:גביע הפדרציה
קטגוריה:פרת'
דייוויד אוקס

**רואן דייוויד אוקס** (באנגלית: **Rowan David Oakes**; נולד ב-14 באוקטובר 1983) הוא שחקן קולנוע, טלוויזיה ותיאטרון אנגלי, הידוע מהופעותיו בסדרות הטלוויזיה "עמודי תבל", "הבורג'ס" ו"מלכה לבנה".

## ביוגרפיה
אוקס נולד בפורדינגברידג' בהמפשייר שבאנגליה. אביו הוא כומר (קאנון) בכנסייה האנגליקנית.

הוא למד בבית הספר בישוף וורדסוורת' בסולסברי שבווילטשייר, ועסק במשחק בתיאטרון לנוער בסולסברי פלייהאוס. אוקס סיים תואר בספרות אנגלית באוניברסיטת מנצ'סטר.

בין השנים 2005 ל-2007 למד בבית הספר למשחק של תיאטרון בריסטול אולד ויק.

## קריירה
ב-2010 גילם אוקס את ויליאם הנלי הנבל במיני-סדרה "עמודי תבל" בהפקת חברת ההפקה של רידלי סקוט. אוקס השתתף בטקס חלוקת פרסי רומי בווינה שנערך 2011 יחד עם דונלד סאת'רלנד ונטליה וורנר.

ב-2011 לוהק אוקס לסדרה הטלוויזיה "הבורג'ס" ששודרה בערוץ שואוטיים. הוא גילם את חואן בורג'ה לצדו של ג'רמי איירונס. במהלך צילומי העונה השנייה השתתף אוקס בתפקיד קמע ב"עולם ללא סוף", סדרת ההמשך של "עמודי תבל".

אוקס המשיך להופיע בטלוויזיה בדמות ג'ורג' פלנטג'נט, דוכס קלרנס בסדרה "מלכה לבנה" של BBC One ו-Starz. הסדרה שודרה באמצע 2013.

כדי לשנות כיוון בתפקידים ששיחק (הילד הרע בדרמות תקופתיות) גילם אוקס את מר דארסי בהפקה בימתית של הרומן "גאווה ודעה קדומה" שהוצג בתיאטרון הפתוח בריג'נטס פארק. הוא המשיך להופיע על הבמה בדמות כריסטופר מרלו במחזה "שייקספיר מאוהב" בתיאטרון נואל קאוורד.

ב-2015 השתתף אוקס בתפקיד אורח בעונה השלישית של "אנדוור" עם שון אוונס, ובסדרה "The Living and the Dead" של ה-BBC יחד עם קולין מורגן.

ב-2016 לוהק אוקס לתפקיד הנסיך ארנסט, אחיו של הנסיך אלברט שהיה בעלה של המלכה ויקטוריה, בסדרת הדרמה של ITV "ויקטוריה". אוקס חזר לשחק עם טום יוז (הנסיך אלברט) שהיה שותפו לסדרה "טריניטי", ועם רופוס סוול (לורד מלבורן) שהופיע איתו במיני-סדרה "עמודי תבל". העונה השנייה של הסדרה "ויקטוריה" שודרה בסוף ב-2017 ובה המשיך אוקס לגלם את הנסיך ארנסט.

עוד ב-2017 הופיע אוקס בעיבוד קולנועי לרומן "La pell freda" של הסופר הקטלני אלברט סנצ'ז פינול (Albert Sánchez Piñol) בבימויו של קסבייה ז'ן (Xavier Gens) בכיכובם של ריי סטיבנסון ואאורה גרידו. אוקס כיכב בהפקה בווסט אנד של המחזה "Venus in Fur" מאת דייוויד אייבס בתיאטרון היימרקט לצדה של נטלי דורמר.

## חיים אישיים
אוקס מנגן בקלרינט ובקלרינט בס, והוא זמר עם קול בס.

הוא חובב נלהב של מוזיקה עממית ותומך בלהקת הפולק Sheelanagig מבריסטול.

## פילמוגרפיה
### טלוויזיה

### קולנוע

## תפקידים ברדיו
* אוקס הופיע עם "The Fitzrovia Radio Hour"
* 2008: בעיבוד לרומן "A Dance to the Music of Time" בתפקיד צ'ארלס סטרינגהאם (רדיו 4)
* 2017: "Foiled" בתפקיד ריצ'י (רדיו ויילס של ה-BBC) - מאת דייוויד צ'ארלס ובת' גרנתהאם.

## תפקידים בתיאטרון

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי בית הספר למשחק בריסטול אולד ויק
קטגוריה:אנגלים שנולדו ב-1983
דימיטרי פיטרס

**דימיטרי פיטרס** (בגרמנית: **Dimitri Peters**; נולד ב-4 במאי 1984 בגלג'אדן, ברית המועצות) הוא ג'ודוקא גרמני יליד רוסיה. מדליסט ארד מאולימפיאדת לונדון 2012.

## ביוגרפיה וקריירה
פיטרס נולד ברוסיה בשנת 1984 ועבר עם משפחתו לגרמניה בשנת 1992, בגיל 11 החל להתאמן בג'ודו. באליפות אירופה 2006 שנערכה בפינלנד, זכה פיטרס במדליית ארד לאחר שניצח את אריק זאבי הישראלי בקרב על המדליה. באליפות העולם 2013 זכה פיטרס במדליית ארד לאחר שניצח יריב מאוזבקיסטן, שנתיים לאחר מכן באליפות העולם 2015, הוא זכה שוב במדליית ארד לאחר ניצחון על לוקאש קרפאלק הצ'כי.

ב-2 באוגוסט 2012, באולימפיאדת לונדון 2012 הגיע לחצי הגמר והפסיד לטגיר חאיבולאייב הרוסי, בקרב על הארד ניצח את רמזידין סאידוב מאוזבקיסטן וזכה במדליה.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:מדליסטים אולימפיים גרמנים
קטגוריה:ג'ודוקא באולימפיאדת לונדון (2012)
קטגוריה:ג'ודוקא גרמנים
קטגוריה:גרמנים שנולדו ב-1984
מנסור איזייב

**מנסור מוסטפאייביץ' איזייב** (ברוסית: **Мансур Мустафаевич Исаев**; נולד ב-23 בספטמבר 1986 בקיזיליורט, דאגסטן, רוסיה) הוא ג'ודוקא עבר רוסי. איזייב הוא אלוף אולימפי מלונדון 2012 וזוכה מדליית ארד מאליפות העולם 2009 בקטגוריית המשקל עד 73 ק"ג.

## ביוגרפיה
באוגוסט 2009, איזייב השתתף באליפות העולם שנערכה ברוטרדם וזכה במדליית ארד לאחר ניצחון על יריב מקזחסטן. באליפות העולם שנה לאחר מכן הגיע שוב עד לקרב על מדליית הארד אך הפסיד לואנג גי-צ'ון הקוריאני. את אליפות העולם 2011 סיים איזייב במקום השביעי.

ב-30 ביולי 2012, זכה במדליית הזהב באולימפיאדת לונדון. בקרב הראשון איזייב ניצח את קיושי אואמטסו הספרדי, בשמינית הגמר את רוסטם אורוג'וב האזרי וברבע הגמר את סאינג'ארגל ניאם-אוצ'יר המונגולי. בחצי הגמר ניצח איזייב את ואנג גי-צ'ון הקוריאני ובגמר גבר על ריקי נקאיה היפני, אלוף העולם המכהן.

ב-17 בדצמבר 2017, איזייב הודיע על פרישתו מג'ודו.

## פרסים
מקור:
***[[ג'ודו במשחקים האולימפיים|המשחקים האולימפיים]]**:
:לונדון 2012: מדליית זהב בקטגוריית המשקל עד 73 ק"ג
***[[אליפות העולם בג'ודו|אליפות העולם]]**:
:רוטרדם 2009: מדליית ארד בקטגוריית המשקל עד 73 ק"ג
***תחרויות מ[[סבב הג'ודו העולמי של IJF|הסבב העולמי]] (מאסטרס, [[גראנד סלאם (ג'ודו)|גראנד סלאם]], גראנד פרי)**:
:גראנד פרי המבורג 2009: מדליית זהב
:גראנד סלאם מוסקבה 2009: מדליית ארד
:גראנד סלאם ריו דה ז'ניירו 2009: מדליית ארד
:טורניר המאסטרס 2010: מדליית ארד
:גראנד פרי אבו דאבי 2010: מדליית זהב
:גראנד פרי צ'ינגדאו 2010: מדליית ארד
:טורניר המאסטרס 2011: מדליית כסף
:גראנד פרי אמסטרדם 2011: מדליית כסף
:גראנד סלאם טוקיו 2011: מדליית כסף
:טורניר המאסטרס 2012: מדליית ארד
:גראנד פרי אבו דאבי 2013: מדליית כסף

## קישורים חיצוניים

## הערות שוליים

קטגוריה:רוסים שנולדו ב-1986
קטגוריה:ג'ודוקא רוסים
קטגוריה:אלופים אולימפיים מרוסיה
קטגוריה:אלופים אולימפיים: ג'ודו
קטגוריה:מעוטרי עיטור הידידות (רוסיה)
קטגוריה:ג'ודוקא באולימפיאדת לונדון (2012)
Be (רשת בתי מרקחת)

150px|ממוזער|סמליל ניו פארם לאחר רכישתה על ידי שופרסל, וטרם המיתוג מחדש כ-Be
ממוזער|שמאל|150px|סמליל הרשת בשימוש מ-2018 ועד ל-2024

**Be** הוא המותג שבו ידועה רשת בתי מרקחת, השנייה בגודלה בישראל. החברה נוסדה ב-1991 ונכון לאוקטובר 2021 מנתה הרשת 90 סניפים. עד לנובמבר 2018 נודעה הרשת בשם **ניו-פארם**, ונוהלה בידי חברת "ניו פארם דראגסטורס בע"מ". לאחר רכישתה בידי שופרסל היא מותגה מחדש בשם Be (בי פארם סטור), ושם החברה המנהלת שונה ל"בי דראגסטורס בע"מ". ב-1 ביולי 2020 מוזגה החברה לתוך חברת שופרסל.

## היסטוריה
הרשת הוקמה בשנת 1991, על ידי קונצרן כלל בשותפות עם איש העסקים זאב גורה, ונקראה תחילה "כלל פארם". הסניף הראשון של הרשת נפתח באוקטובר 1991, בבית מרכזים בהרצליה פיתוח. עד שנת 1997 הקימה הרשת 20 סניפים. באותה שנה פרץ סכסוך בין גורה לכלל. גורה האשים את קונצרן כלל שהוא החל להתחרות ברשת, לאחר שכלל רכשה את רשת היפרשוק שהתחרתה ב"כלל פארם". לבסוף הוסכם שקונצרן כלל ימכור את חלקו ברשת. ביולי חברת "חבס השקעות" ואיש העסקים עזרא הראל רכשו את השליטה (75%) בחברה מידי קונצרן כלל וזאב גורה. תמורת המניות שילמו סכום של 10.8 מיליון דולר. לאחר העסקה החזיק כל אחד מהם כ-37.5% מהון המניות כלל פארם, ובידי גורה נותרו כ-25% ממניות החברה. בנובמבר 1997 רכשה חברת חבס את חלקו של הראל ברשת תמורת 6 מיליון דולר, ואחר כך שינתה את שם הרשת ל"ניו פארם". ביולי 1998, מוזגה הרשת עם רשת הקוסמטיקה "אפריל". במסגרת העסקה תפעלה רשת אפריל את מחלקות הקוסמטיקה ב"ניו פארם". אולם, הבידול בין שתי הרשתות נשמר, שעשר חנויות הקוסמטיקה של "אפריל" שמרו על שמם.

בינואר 2000 עברה מלוא הבעלות בחברה לרשת קו-אופ צפון, שהייתה בבעלות קבוצת בורוביץ-מוזס-רוזן. בנובמבר 2000 רשת הקוסמטיקה "אפריל" פוצלה לחברה נפרדת. 

בנובמבר 2004 הודיעה הרשת על תוכנית לכניסה לפעילות באירופה, לצורך כך הקימה מיזם משותף עם חברת אלרן השקעות של משפחת דנקנר, שפעל ברומניה. החנות הראשונה נפתחה בעיר הנופש הרומנית קונסטנצה באוגוסט 2005, והתוכנית הייתה להגיע לפריסה של 25 חנויות תוך מספר שנים, אך כשנה אחר כך מכרה את חלקה במיזם.

במאי 2005, חברת ישאל רכשה את הרשת תמורת 88 מיליון שקל, ובסוף 2007 עברה לבעלות קבוצת המשביר 365.

ב-2017 נמכרה "ניו פארם" לרשת שופרסל, אך כתנאי למכירה חויבה הרשת על ידי הממונה על ההגבלים העסקיים למכור 11 מסניפיה לצד שלישי, זאת כדי לעודד את התחרות בתחום. בשנת 2019 רכשה הרשת את חברת "בלה אונליין", חברת בת של רקח, העוסקת במכירת תרופות באופן מקוון.

בנובמבר 2018 עברה הרשת מיתוג מחדש למותג "Be", ושם החברה שונה בהתאם ל"בי דראגסטורס בע"מ". המיתוג כולל את החלפת הסמליל ושינוי הצבע שהיא מזוהה איתו לסגול-לבן. בנוסף, הרשת החלה למכור לראשונה מוצרים תחת מותג פרטי, שנקרא גם כן "Be".

בשנת 2024 עברה הרשת מיתוג מחדש נוסף, שכלל החלפת הסמליל והוספת המילה "Pharm" לשם הרשת, בנוסף לשינוי צבעי הרשת לאדום (כמו שהיו בתקופת "ניו פארם").

## פעילות
לרשת פורמט של 9 סניפי מדיקל, שהם סניפים הקטנים בגודלם ועיקרם בית מרקחת. יתר הסניפים כוללים מחלקת קוסמטיקה, מחלקת טואלטיקה, מחלקת תינוקות ומחלקת בית המרקחת הכוללת תרופות הדורשות מרשם רופא ותרופות ללא מרשם רופא. בעבר סניפים אחדים מוקמו בתוך סניפי המשביר לצרכן במתכונת של חנות בתוך חנות.

## גלריה

## קישורים חיצוניים

* 
* 

## הערות שוליים

קטגוריה:רשתות שיווק בישראל
קטגוריה:בתי מרקחת
קטגוריה:ישראל: חברות שהוקמו ב-1992
קטגוריה:שופרסל
נבחרת גביע בילי ג'ין קינג של דרום אפריקה

**נבחרת גביע הפדרציה של דרום אפריקה** היא נבחרת הטניס של דרום אפריקה המשחקת בבילי ג'ין קינג (גביע הפדרציה) העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1963, כאשר התחרות הוקמה. היא הייתה בין הנבחרות החזקות בשנות ה-70 של המאה ה-20, כאשר זכתה בגביע והגיע למקום השני.

נכון לשנת 2025 שיחקה דרום אפריקה מאז תחילת השתתפותה בגביע בילי ג'ין קינג/גביע הפדרציה 171 משחקים בינלאומיים, בהם ניצחה 99 מפגשים.

## הישגי הנבחרת
הנבחרת שיחה 20 שנים בבית העולמי. היא ניצחה בתחרות 1972.

## קישורים חיצוניים
* נבחרת טניס הנשים של דרום אפריקה - דף הנבחרת מאתר גביע בילי ג'ין קינג

## הערות שוליים

דרום אפריקה
טניס
קטגוריה:דרום אפריקה: ספורט נשים
וולסלי 24/80

**וולסלי 24/80** (באנגלית: **Wolseley 24/80**) היא מכונית משפחתית גדולה בעלת ארבע דלתות שיוצרה על ידי היצרנית "British Motor Corporation"  האוסטרלית, בין השנים 1962 ו-1965.

הדגם יוצר בהיתר מחברת המכוניות הבריטית "Wolseley Motors". הוא התבסס על הדגם הבריטי "Wolseley 15/60" (מנוע 4 צילינדרים).

הדגם היה בעל דמיון רב לדגם "Austin Freeway" של חברת "אוסטין" (Austin Motor Company) הבריטית.

תאוצת "וולסלי 24/80" מ-0-100 קמ"ש בגרסה הידנית היא 16.6 שניות.

תאוצת "וולסלי 24/80" מ-0-100 קמ"ש בגרסה האוטומטית היא 18.7 שניות.

## גרסאות
* תמסורת ידנית (מנוע 2,433 סמ"ק המפיק 80 כ"ס)
* תמסורת אוטומטית (מנוע 2,433 סמ"ק המפיק 82 כ"ס)

## תמונות

קובץ:1964 Wolseley 24-80 (Mark II) sedan (2015-07-24) 01.jpg | וולסלי 24/80, שנת 1964
קובץ:1966 Wolseley 24-80 (6504038803).jpg | וולסלי 24/80, שנת 1966
קובץ:Wolseley 24-80 automatic -1.jpg | וולסלי 24/80
קובץ:Wolseley 24-80 (16060584686).jpg | לוגו דגם "וולסלי 24/80" (על החלק האחורי של הרכב, מימין ללוחית הרישוי)
קובץ:1963 Wolseley 24 80 Mk I Saloon.jpg | וולסלי 24/80, שנת 1963
קובץ:Wolseley 24-80 (15718195877).jpg | וולסלי 24/80
קובץ:Wolseley 24-80 (15839198238).jpg | וולסלי 24/80
קובץ:Wolseley 24-80 (15840566749).jpg | וולסלי 24/80

## ראו גם
* וולסלי 4/44
* וולסלי 15/50
* וולסלי 6/99

## לקריאה נוספת
* וולסלי 24/80 (wolseleycarclubofnsw/home/wolseley)
## קישורים חיצוניים

* וולסלי 24/80 (4:40 דקות), יו-טיוב

## הערות שוליים

קטגוריה:מכוניות משפחתיות גדולות
קטגוריה:דגמי מכוניות שהושקו ב-1962
קטגוריה:כלי רכב המיוצרים באוסטרליה
24/80
בית הקברות לחלליות

**בית הקברות לחלליות**, הידוע גם כ"**נקודת נמו**" ("Point Nemo"), וידועה גם כ-"oceanic pole of inaccessibility", הוא אזור בדרום האוקיינוס השקט, 3,900 ק"מ מדרום-מזרח לוולינגטון שבניו זילנד המשמש באופן שגרתי כנקודת הריסוק של לוויינים, חלליות ופסולת חלל. האזור תואם את "נקודת נמו", האזור הרחוק ביותר באוקיינוס מכל יבשה. נקודה זו נבחרה לריסוק חלליות משום הריחוק שלה מאזורים מיושבים או חיים תת-מימיים. האדמה הקרובה ביותר לנקודה זו נמצאת כ-2,688 ק"מ מבית הקברות.

השם "נקודת נמו" נבחר כמחווה לקפטן בספר "20 אלף מיל מתחת למים" של ז'ול ורן. השם מתאים ביותר, שכן פירוש המילה 'Nemo' בלטינית משמעה "אף אדם".

מבין החלליות שרוסקו בנקודה זו הידועה ביותר היא תחנת החלל מיר. כמו כן ניתן למצוא מספר חלליות אספקה בלתי מאוישות של תחנת החלל הבינלאומית: החללית HTV של הסוכנות היפנית לחקר החלל,
ואת החללית ATV של סוכנות החלל האירופית. יותר מ-263 חלליות התרסקו באזור זה בין השנים 1971 ו-2016.

חלליות המתרסקות באזור זה הן בדרך כלל חלליות השוקלות מעל שני טון, שאינן מתפרקות לחלוטין בתוך האטמוספירה. מכיוון שקיימת אי ודאות במידול התפרקות החללית במהלך כניסתה לאטמוספירה, נעשה תמרון מיוחד במהלך דעיכת המסלול של החללית לתיקון והכוונת החללית לאזור זה. לא ניתן לכוון לאזור זה חלליות שאינן תחת שליטה (עקב תקלה או סוף חיים) כגון תחנת החלל הסינית טיאנגונג 1.

למרות הריחוק הגאוגרפי, ועל אף זרמי ים הגורמים לדלילות חומרי מזון, הרי שקבוצת מחקר שהגיע למקום ב-2025 גילתה כי גם שם מתקיימים חיים שונים, לרבות עופות.

## ראו גם
* חדירה לאטמוספירה
* פסולת חלל
* אי בודד
## קישורים חיצוניים
* 

## הערות שוליים

קטגוריה:האוקיינוס השקט
קטגוריה:האדם בחלל
קטגוריה:פסולת
גביע הפדרציה 1972

**[[גביע הפדרציה]] 1972** הייתה התחרות העשירית לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי אצטדיון אליס פארק ביוהנסבורג. התחרות הייתה פתוחה לכל נבחרת שתרשם. 

התחרות החלה ב-20 במרץ בהשתתפות 31 נבחרות והסתיימה ב-25 במרץ 1972.

המנצחת של התחרות הייתה דרום אפריקה שניצחה במשחק הגמר את נבחרת בריטניה וזכתה בגביע בפעם הראשונה.

לא הוענקו פרסים כספיים.

## מהלך התחרות

### משחק הגמר

## ישראל בתחרות
לראשונה  השתתפה בתחרות. בנבחרת נכללו מראה כהן-מינץ וטובה אפשטיין. בסיבוב הראשון הן נפגשו עם  והפסידו 3:0.

## קישורים חיצוניים
*  נתוני משחק הגמר

קטגוריה:תחרויות טניס ב-1972
קטגוריה:תחרויות טניס בדרום אפריקה
קטגוריה:גביע הפדרציה
קטגוריה:יוהנסבורג: ספורט
קטגוריה:דרום אפריקה: ספורט נשים
תומאס דייוויס

**תומאס דייוויס** (באנגלית: **Tom Davies**; נולד ב-30 ביוני 1998) הוא כדורגלן אנגלי שמשחק בתפקיד הקשר בשפילד יונייטד.

## קריירה
### קריירת מועדונים
דייוויס הוא בוגר אקדמיית הכדורגל של אברטון, אליה הצטרף בגיל 11 מטרנמיר רוברס. ב-30 בספטמבר 2015 חתם דייוויס על חוזה בקבוצה הבוגרת של אברטון.

ב-16 באפריל 2016 ערך דייוויס את הופעת הבכורה שלו בקבוצה הבוגרת. דייוויס כבש את שער הבכורה שלו ב-15 בינואר 2017 בניצחון 4-0 על מנצ'סטר סיטי בו גם נבחר לאיש המשחק. ב-9 באפריל כבש דייוויס את השער המהיר ביותר בליגה לאותה עונה, כאשר כבר אחרי 30 שניות בניצחון 4-2 על לסטר סיטי.

ב-16 באוגוסט 2023 חתם בשפילד יונייטד.

### נבחרת
דייוויס שיחק בנבחרות אנגליה השונות עד גיל 21. בשנת 2015 שימש בתור קפטן הנבחרת במסגרת טורניר גביע העולם עד גיל 17.

## חיים אישיים
דייוויס הוא אחיינו של כדורגלן העבר, אלן ויטל, אשר שיחק בין היתר באברטון ובקריסטל פאלאס. אחיו הבכור של דייוויס, ליאם, כדורגלן אף הוא, אשר משחק בליגות הנמוכות באנגליה.

## קישורים חיצוניים

## הערות שוליים

קטגוריה:קשרי כדורגל אנגלים
קטגוריה:כדורגלנים אנגלים
קטגוריה:כדורגלני אברטון
קטגוריה:כדורגלני שפילד יונייטד
קטגוריה:אנגלים שנולדו ב-1998
זטה (מכונית)

**זטה** (באנגלית: **Zeta**) היא מכונית קטנה, סופרמיני, בעלת מרכב פיברגלאס, אשר יוצרה על ידי חברת "Lightburn & Co" האוסטרלית בין השנים 1963–1965.

יוצרו 400 יחידות. מחיר דגם הסדאן בהשקה עמד על 595 לירות שטרלינג.

שם נוסף של הדגם: "Lightburn Zeta".

מקום מושבה של חברת "Lightburn & Co" היה בדרום אוסטרליה.

## דגמים
* סדאן - 2 דלתות
* סדאן דה-לוקס - 2 דלתות
* ספורט - קבריולה - 2 מושבים (יוצרו 48 יחידות)
* טנדר

## תמונות

קובץ:Lightburn Zeta automobile sports model.jpg | זטה - קבריולט
קובץ:Lightburn Zeta and sports.JPG | זטה - קבריולט
קובץ:Lightburn Zeta and Sports 2.JPG | זטה - מימין בתצורת ספורט, משמאל בתצורת סדאן
קובץ:Zeta by Lightburn.jpg | זטה סדאן
קובץ:Zeta Utility.JPG | זטה - טנדר


## קישורים חיצוניים

## הערות שוליים

קטגוריה:דגמי מכוניות שהושקו ב-1963
קטגוריה:כלי רכב המיוצרים באוסטרליה
קטגוריה:מכוניות סופרמיני
קטגוריה:מכוניות קבריולה
קטגוריה:טנדרים
קטגוריה:מכוניות עשויות פיברגלס
קטגוריה:מכוניות סדאן
קרייזלר דריפטר

**קרייזלר דריפטר** (באנגלית: **Chrysler Drifter**) הם דגמים של  מכונית מסחרית וטנדר שיוצרו על ידי חברת "קרייזלר אוסטרליה", (Chrysler Australia), חברת בת של קבוצת קרייזלר, באוסטרליה בין השנים 1977–1978.

"Chrysler Australia" היא חברת בת של קונצרן קרייזלר האמריקאי.

## תצורות "קרייזלר דריפטר"

* טנדר
* מסחרית

## תמונות

קובץ:Chrysler Valiant Drifter CL Utility.jpg |קרייזלר דריפטר - טנדר
קובץ:Chrysler Valiant CL Drifter Panel Van (17260938385).jpg |קרייזלר דריפטר ואן (מסחרית)
קובץ:1977 Chrysler CL Valiant Drifter panel van (6336092367).jpg|קרייזלר דריפטר  - מבט למנוע, שנת 1977
קובץ:1977 Chrysler CL Valiant Drifter panel van (6336845064).jpg |קרייזלר דריפטר ואן - מבט לתא הנהג
קובץ:Chrysler Drifter CL Panel Van.jpg |קרייזלר דריפטר  ואן (מסחרית)
קובץ:Chrysler Valiant CL Drifter Panel Van (17008611805).jpg |קרייזלר דריפטר  ואן (מסחרית)
קובץ:1977 Chrysler CL Valiant Drifter panel van (6336311311).jpg |קרייזלר דריפטר, ואן (מסחרית), שנת 1977
קובץ:Chrysler Drifter rear.jpg |קרייזלר דריפטר ואן (מסחרית)
קובץ:Chrysler CL Drifter Van.JPG |קרייזלר דריפטר ואן (מסחרית)
קובץ:Chrysler Valiant CL Drifter Panel Van (16801274487).jpg |קרייזלר דריפטר ואן (מסחרית)
קובץ:Chrysler Valiant CL Drifter Panel Van (16346575455).jpg |קרייזלר דריפטר ואן (מסחרית)


## ראו גם
* קרייזלר
## קישורים חיצוניים

* קרייזלר דריפטר - טנדר (1:00), יו-טיוב

## הערות שוליים

קטגוריה:מכוניות מסחריות
קטגוריה:טנדרים
קטגוריה:דגמי מכוניות שהושקו ב-1977
קטגוריה:רכבי קרייזלר אוסטרליה
קטגוריה:כלי רכב המיוצרים באוסטרליה
יוניון מוטורס

**יוניון מוטורס בע"מ**, אחת החברות ב"קבוצת יוניון", היא היבואן הרשמי של מכוניות טויוטה, לקסוס וג'ילי לישראל.  אולם התצוגה הראשי של החברה שוכן במגדל טויוטה שברחוב יגאל אלון בתל אביב.

## היסטוריה
החברה הוקמה בישראל בשנת 1991 על יד ג'ורג' חורש, איש עסקים יליד איראן. בשנת 1969, חורש החל לעבוד עם התאגיד היפני טויוטה, כשהחברה שהחזיק  עם שותף מוסלמי החליטה לייבא מלגזות תוצרת טויוטה לאיראן.  ב-1971, החלה החברה לייבא לאיראן גם את רכבי טויוטה. בשנת 1979, בעקבות המהפכה האסלאמית ברח ללונדון וב-1985 הקים עם שותפו עזרא דגמי את סוכנות הרכב "יוניון מוטורס" שעסקה בייבוא ומכירת מכוניות. ב-1991 הקימו השניים גם בישראל את סוכנות הרכב "יוניון מוטורס" שקיבלה את הזיכיון לייבוא מכוניות תוצרת טויוטה על בסיס ההיכרות הקודמת עם חורש. בשנת 1993 עלה חורש לישראל, לאחר שחי קרוב ל-15 שנים באנגליה. בשנת 1999 יוניון מוטורס שבאנגליה הפסיקה את פעילותה.

בפברואר 2020 החלה לייבא ולשווק כלי רכב חשמליים מתוצרת GAC הסינית.

בדצמבר 2020 נבחרה הקבוצה לייבא את רכבי ג'ילי לישראל.

## קישורים חיצוניים
* 
* 
* 

* 
* 

## הערות שוליים

קטגוריה:יבואניות כלי רכב בישראל
קטגוריה:טויוטה
קטגוריה:קבוצת יוניון